ДОГОВОР ЗА ВЛОГ В ПУБЛИЧЕН СКЛАД

Днес, ...................   в гр./с. .................. се сключи настоящият договор за влог в публичен склад между:

......................................................................., наричан по-долу ВЛОГОПРИЕМАТЕЛ,

И

......................................................................., наричан по-долу ВЛОГОДАТЕЛ.

Страните се споразумяха за следното: 

I. ОСНОВНИ ПОЛОЖЕНИЯ

Чл. 1. Влогодателят предава на влогоприемателя следните движими вещи ..........................................................., наричани по-долу ВЛОЖЕНАТА СТОКА, а влогоприемателят се задължава срещу възнаграждение да ги пази и предаде на влогодателя или на лицето, овластено да ги получи. 

Чл. 2. Вложената стока, предмет на настоящия договор, притежава следните количествени и качествени характеристики:

........................................................................ ............................................................................. ............................................................................. ......................................................................... 

Чл. 3. При предаването на вложената стока от влогоприемателя на влогодателя или овластеното да я получи лице няма да се считат за липси фири в следния размер: ....................................................... 

Чл. 4. При поискване от влогодателя влогоприемателят е длъжен да издаде складов запис по реда на чл. 577 от Търговския закон. 

Чл. 5. Настоящият договор се сключва за срок от ................... 

II. ПРАВА И ЗАДЪЛЖЕНИЯ НА ВЛОГОПРИЕМАТЕЛЯ

Чл. 6. Влогоприемателят е длъжен:

1. да пази вложената стока с грижата на добрия търговец;

2. да допуска влогодателя до стоката през работното време на склада, за да я проверява;

3. да уведоми незабавно лицето, което има право да получи вложената стока, а ако то не е известно - влогодателя, когато в нея настъпят явни изменения, които създават опасност от увреждането й;

4. да издаде складова разписка; 

5. по искане на влогодателя да издаде складов запис, съгласно данните по складовия регистър;

6. по искане на влогодателя или на легитимирания с непрекъснатия ред на джирата държател в замяна на общия складов запис да издаде складови записи за отделни части от стоката;

7. да предаде вложената стока на влогодателя или овластеното лице в същото количествено и качествено състояние, в което я е получил, като се отчитат обичайното овехтяване и фирите, уговорени по-горе в чл. 3.

Чл. 7. Влогоприемателят се задължава да уведоми незабавно влогодателя при констатирани липси или посегателства на трети лица върху вложената стока, както и в случаите, когато съществува опасност вложената стока да повреди други стоки.

Чл. 8. Влогоприемателят се задължава да осигури всички необходими условия за съхранението на вложената стока съобразно нейните качества и допълнителните изисквания на влогодателя. 

Чл. 9. (1) Влогоприемателят се задължава да застрахова от името и за сметка на влогодателя вложената стока срещу пожар, наводнение и земетресение по следната стойност ................................................... 

(2) По искане на влогодателя влогоприемателят е длъжен да застрахова вложената стока и срещу други рискове.

Чл. 10. Влогоприемателят има право да ползва вложените вещи по чл. 1 или да ги смесва с други движими вещи от същия вид и качество само с изричното писмено разрешение на влогодателя. 

Чл. 11. Влогоприемателят има право на залог върху вложената стока за обезпечаване на вземанията си. 

III. ВРЪЩАНЕ НА ВЛОЖЕНАТА СТОКА

Чл. 12. (1) Вложената стока се връща на влогодателя или ако е издаден складов запис - на легитимирания с непрекъснат ред на джирата държател срещу предаване на записа.

(2) Връщането на стоката се извършва в склада на влогоприемателя и се отбелязва в складовия запис. Записът се подписва от получателя.

(3) Ако няколко лица имат право да получат стоката и не е установено кой каква част трябва да получи, или ако стоката е неделима при липса на съгласие между тях, влогоприемателят има право след изтичане на срока да я продаде и да вложи получената сума на тяхно име в банка.

Чл. 13. При връщането на вложената стока се приспадат фири до уговорения в чл. 3 размер. 

IV. ПРАВА И ЗАДЪЛЖЕНИЯ НА ВЛОГОДАТЕЛЯ

Чл. 14. Влогодателят е длъжен:

1. при сключването на договора да даде всички сведения, необходими за пазенето на вложената стока, както и да декларира онези качества на стоката, които могат да застрашат други съхранявани в склада стоки;

2. да уведоми влогоприемателя при промяна на вписаните данни в складовия регистър; 

3. да изплати възнаграждение на влогоприемателя по реда и в сроковете, уговорени в раздел V от настоящия договор;

4. да възстанови направените от влогодателя необходими и извънредни разноски във връзка със съхранението и запазването на стоката. 

Чл. 15. Влогодателят има право с разрешение на влогоприемателя да предприема действия за поддържане на вложената стока, както и за нейното опаковане, сортиране, разделяне и други подобни. 

Чл. 16. (1) Влогодателят е длъжен да вдигне стоката в срок ........... ............. от прекратяването на договора. 

(2) Влогоприемателят се задължава, ако е уведомен за джиросването на складовия запис, да изиска вдигането на вложената стока най-напред от последния джиратар и едва, ако той не може да бъде открит - от влогодателя. 

V. ВЪЗНАГРАЖДЕНИЕ

Чл. 17. Влогодателят заплаща на влогоприемателя възнаграждение в размер на ...................................................... лв. месечно. 

Чл. 18. (1) Сумите по предходния член следва да бъдат платени най-късно до ............ число на месеца, следващ периода, през който стоката е била вложена в склада на влогоприемателя.

(2) Възнаграждението ще се изплаща по следния начин ............... 

VI. ОТГОВОРНОСТ

Чл. 19. (1) Влогоприемателят отговаря с имуществото си при липса, увреждане или погиване на вложената стока.

(2) Искът за вреди по предходната алинея следва да се предяви в едногодишен срок от деня на връщане на стоката, а когато тя не е била върната - от деня, в който е следвало да бъде върната. При погиване на вложената стока срокът започва да тече от деня на узнаването.

(3) Срокът за предявяване на иск за вреди е тригодишен, когато влогоприемателят умишлено е причинил липсата, повредата или погиването на вложената стока.

Чл. 20. Влогоприемателят дължи неустойка в размер на ............. процента от стойността на вложената стока за всеки просрочен ден, но не повече от .................., при забава за връщане на стоката на влогодателя или на овластеното да я получи лице.

Чл. 21. Влогоприемателят дължи неустойка в размер на .................. ....................... лв., ако не изпълни задълженията си за уведомяване по чл. 6, т. 3 и чл. 7 от настоящия договор.

Чл. 22. Влогоприемателят дължи неустойка в размер на .................. ....................... лв., ако ползва вложената стока или я смесва с други стоки от същия вид без писменото разрешение на влогодателя по чл. 10 от настоящия договор.

Чл. 23. Влогодателят отговаря за всички вреди, причинени от скрити недостатъци на вложената стока.

Чл. 24. При забава за възстановяване на направените разноски по чл. 15, т. 3 или за плащане на възнаграждение по чл. 17 от настоящия договор влогодателят дължи неустойка в размер на ............. процента от дължимата сума за всеки просрочен ден, но не повече от ................................

Чл. 25. Влогодателят дължи неустойка в размер на ............. процента от стойността на вложената стока за всеки просрочен ден, но не повече от ............................ при забава за вдигане на стоката в срока по чл. 16, ал. 1 от настоящия договор. 

VII. ПРЕКРАТЯВАНЕ НА ДОГОВОРА

Чл. 26. Настоящият договор се прекратява:

1. по взаимно съгласие;

2. с изтичане на срока по чл. 5; 

3. с едностранно волеизявление на влогоприемателя по реда на чл. 28;

4. с едностранно предизвестие на влогодателя или овластеното да получи вложената стока лице по реда на чл. 29.

Чл. 27. Ако в продължение на ......... дни от изтичането на срока по чл. 5 влогоприемателят не поиска вдигане на вложената стока от влогодателя или овластеното да я получи лице, договорът се счита за продължен за неопределен срок. В този случай влогоприемателят има право да прекрати едностранно договора и без да са налице обстоятелствата по чл. 28.

Чл. 28. (1) Влогоприемателят може да прекрати едностранно договора, когато вложената стока е застрашена от повреждане или има опасност да повреди други стоки, както и когато има друга важна причина за прекратяване на договора.

(2) В случаите по предходната алинея влогоприемателят изпраща писмена покана до последния джиратар, а ако той е неизвестен - до влогодателя, с искане за незабавно получаване на стоката.

(3) Ако стоката не бъде получена, влогоприемателят има право да я продаде по пазарни цени или на публичен търг, след като уведоми легитимирания да я получи, или ако той не е известен - влогодателя, и му съобщи времето и мястото на продажбата или на търга. От получената сума влогодателят удържа вземанията си по настоящия договор, а остатъкът е длъжен да вложи в банка по сметка на овластения да получи стоката, респ. на влогодателя, а когато стоката е била заложена - по сметка на кредитора по заложния запис.

(4) Ако вложената стока е бързо разваляща се, влогоприемателят има право да я продаде без предизвестие.

Чл. 29. (1) Влогодателят или легитимираният държател по складовия запис има право да получи вложената стока предсрочно след ......... - дневно писмено предизвестие, отправено до влогоприемателя. 

(2) При предсрочно прекратяване на договора по реда на предходната алинея влогоприемателят има право да получи възнаграждение за времето на съхранение на вложената стока, пропорционално на уговореното възнаграждение, както и да иска възстановяване на необходимите и извънредни разноски за запазването й. 

VIII. ЗАКЛЮЧИТЕЛНИ КЛАУЗИ

Чл. 30. (1) Страните по настоящия договор следва да отправят всички съобщения и уведомления помежду си само в писмена форма. 

(2) Писмената форма се смята за спазена и, когато те са отправени по телекс, телефакс или друго техническо средство, което изключва възможността за неточно възпроизвеждане на изявлението.

Чл. 31. Настоящият договор може да бъде изменен или допълнен от страните с отделно споразумение, облечено в писмена форма. 

Чл. 32. (1) Страните ще решават споровете, възникнали по повод изпълнението на настоящия договор, чрез разбирателство и взаимни отстъпки .

(2) Когато постигането на съгласие се окаже невъзможно, страните ще отнесат спора пред Арбитражния съд при Българска стопанска камара.

Чл. 33. За неуредените с този договор въпроси се прилагат разпоредбите на гражданското и търговското законодателство на Република България. 

Настоящият договор се състави в два еднакви екземпляра - по един за всяка от страните, след което бе вписан от влогоприемателя в складовия регистър под номер ............. 

ЗА ВЛОГОПРИЕМАТЕЛ: ...............  	     ЗА ВЛОГОДАТЕЛ: ...............